

ที่ มท 0810.7/ว  กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

มกราคม 2562

เรื่อง ขอความอนุเคราะห์ประชาสัมพันธ์การรับสมัครคัดเลือกองค์กรปกครองส่วนท้องถิ่นที่มีการบริหาร จัดการที่ดี ประจำปีงบประมาณ พ.ศ. 256๒

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานปลัดสำนักนายกรัฐมนตรี ด่วนที่สุด ที่ นร 0107/ 158 ลงวันที่ 8 มกราคม 2562

ด้วยกรมส่งเสริมการปกครองท้องถิ่นได้รับแจ้งจากสำนักงานปลัดสำนักนายกรัฐมนตรี ว่า

คณะกรรมการการกระจายอำนาจให้แก่องค์กรปกครองส่วนท้องถิ่น ได้มีมติเห็นชอบให้มีการจัดสรรเงินอุดหนุนเพื่อเป็นรางวัลสำหรับองค์กรปกครองส่วนท้องถิ่น ประจำปีงบประมาณ พ.ศ. 2562 จำนวน 200,000,000 บาท และมอบหมายให้คณะอนุกรรมการกำหนดหลักเกณฑ์การจัดสรรเงินอุดหนุนเพื่อให้เป็นรางวัลสำหรับ องค์กรปกครองส่วนท้องถิ่นทำหน้าที่กำหนดหลักเกณฑ์และวิธีการคัดเลือกองค์กรปกครองส่วนท้องถิ่นที่สมควรได้รับรางวัลดังกล่าว รายละเอียดสรุปได้ ดังนี้

๑. ประเภทเงินรางวัล กำหนดเป็น 3 ประเภท ได้แก่

๑.1 รางวัลการบริหารจัดการที่ดี ประเภทดีเลิศ ได้แก่ องค์กรปกครองส่วนท้องถิ่น ที่เคยได้รับรางวัลการบริหารจัดการที่ดี (ถ้วยรางวัลหรือโล่รางวัล) ในปีงบประมาณ พ.ศ. 2555, 2556, 2557, 2558, 2559, 2560, หรือ 2561 จำนวน 3 ครั้ง และจะต้องมีผลคะแนนรวมการประเมินประสิทธิภาพขององค์กรปกครองส่วนท้องถิ่น Local Performance Assessment (LPA) ประจำปีงบประมาณ พ.ศ. 2561 ของกรมส่งเสริมการปกครองท้องถิ่น เฉลี่ย 5 ด้าน ตั้งแต่ร้อยละ 90 ขึ้นไป โดยสำนักงานคณะกรรมการการกระจายอำนาจให้แก่องค์กรปกครองส่วนท้องถิ่นจะมีหนังสือเชิญองค์กรปกครองส่วนท้องถิ่นที่มีคุณสมบัติโดยตรงต่อไป

๑.2 รางวัลการบริหารจัดการที่ดี ประเภทโดดเด่น ได้แก่ องค์กรปกครองส่วนท้องถิ่น ที่เคยได้รับรางวัลการบริหารจัดการที่ดี (ถ้วยรางวัลหรือโล่รางวัล) จำนวนไม่เกิน 3 ครั้ง ในปีงบประมาณ พ.ศ. 2555, 2556, 2557, 2558, 2559, 2560, หรือ 2561 และจะต้องมีผลคะแนนรวมการประเมินประสิทธิภาพขององค์กรปกครองส่วนท้องถิ่น (LPA) ประจำปีงบประมาณ พ.ศ. 2561 ของกรมส่งเสริม การปกครองท้องถิ่น เฉลี่ย 5 ด้าน ตั้งแต่ร้อยละ 80 ขึ้นไป

๑.3 รางวัลการบริหารจัดการที่ดี ประเภททั่วไป ได้แก่ องค์กรปกครองส่วนท้องถิ่นที่ไม่เคยได้รับรางวัลการบริหาร จัดการที่ดี (ถ้วยรางวัลหรือโล่รางวัล) ในปีงบประมาณ พ.ศ. 2555, 2556, 2557, 2558, 2559, 2560, หรือ 2561 และจะต้องมีผลคะแนนรวมการประเมินประสิทธิภาพขององค์ปกครอง ส่วนท้องถิ่น (LPA) ประจำปีงบประมาณ พ.ศ. 2561 ของกรมส่งเสริมการปกครองท้องถิ่น เฉลี่ย 5 ด้าน ตั้งแต่ร้อยละ 70 ขึ้นไป

๒. การรับสมัครและวิธีการคัดเลือก คณะอนุกรรมการกำหนดหลักเกณฑ์ ฯ ได้กำหนดกระบวนการประเมินและคัดเลือกองค์กรปกครองส่วนท้องถิ่น เพื่อรับรางวัลการบริหารจัดการที่ดี ประจำปีงบประมาณ พ.ศ. 2562 แบบประเมินเกณฑ์ชี้วัดสำหรับการคัดเลือกองค์กรปกครองส่วนท้องถิ่นในแต่ละoooo

/ประเภท...

--๒--

ประเภทรางวัล รวมทั้งคู่มือประกอบการสมัคร สำหรับองค์กรปกครองส่วนท้องถิ่นที่สนใจสามารถดาวน์โหลดเอกสารต่าง ๆ ได้ที่ [www.odloc.go.th](http://www.odloc.go.th) และจัดส่งแบบประเมินเกณฑ์ชี้วัดที่กรอกข้อมูลเรียบร้อย พร้อมเอกสาร หลักฐานทางไปรษณีย์ตามเวลาและสถานที่ที่กำหนด

๓. การจัดประชุมชี้แจงขั้นตอนและหลักเกณฑ์การประเมินเกณฑ์ชี้วัดรางวัลการบริหารจัดการที่ดี สำนักงานปลัดสำนักนายกรัฐมนตรี โดยสำนักงานคณะกรรมการการกระจายอำนาจให้แก่องค์กรปกครอง ส่วนท้องถิ่นจะจัดประชุมเพื่อชี้แจงเกี่ยวกับขั้นตอนการสมัคร และหลักเกณฑ์ชี้วัดรางวัลการบริหารจัดการที่ดี จำนวน 1 ครั้ง องค์กรปกครองส่วนท้องถิ่นสามารถลงทะเบียนเข้ารับฟังข้อมูลและสอบถามเกี่ยวกับหลักเกณฑ์การประเมินรางวัลได้ โดยไม่มีค่าใช้จ่ายในการลงทะเบียน ตั้งแต่บัดนี้ถึงวันที่ 25 มกราคม 2562 กำหนดการประชุมชี้แจงขั้นตอนและหลักเกณฑ์การประเมินรางวัลการบริหารจัดการที่ดีในวันที่ 29 มกราคม 2562 ระหว่างเวลา 09.00 – 16.30 น. ณ ห้องแกรนด์บอลรูม ชั้น 4 โรงแรมมิราเคิล แกรนด์ คอนเวนชั่น ถนนวิภาวดีรังสิต กรุงเทพฯ โดยองค์กรปกครองส่วนท้องถิ่น ที่สนใจกรุณาแจ้งความจำนงสำรองที่นั่งผ่านระบบลงทะเบียนออนไลน์ได้ที่ [www.odloc.go.th](http://www.odloc.go.th) หรือ [https://goo.gl/forms/forms/SojKdxWwELlYXNQ63 โดยจำกัดจำนวน องค์กรปกครองส่วนท้องถิ่นแห่ง](https://goo.gl/forms/forms/SojKdxWwELlYXNQ63%20โดยจำกัดจำนวน%20%20%20%20%20%20องค์กรปกครองส่วนท้องถิ่นแห่ง)ละไม่เกิน ๒ คน และขอให้เบิกค่าใช้จ่ายในการเดินทางหรือค่าที่พักจาก หน่วยงานต้นสังกัด

กรมส่งเสริมการปกครองท้องถิ่น จึงขอความร่วมมือจังหวัดประชาสัมพันธ์เชิญชวนองค์กรปกครองส่วนท้องถิ่นสมัครเข้ารับการคัดเลือกเพื่อรับเงินรางวัลดังกล่าว รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2312 โทรสาร 0 2241 6956